**MINISTERUL MEDIULUI, APELOR ŞI PĂDURILOR**

**Direcția Politici și Strategii în Silvicultură**

Nr. /DI/ . .2021

**SE APROBĂ***,*

SECRETAR DE STAT

 George MIERLIȚĂ

**REFERAT DE APROBARE**

Autoritatea publică centrală care răspunde de silvicultură, în temeiul art. 115 alin. (1) din Legea nr. 46/2008 - Codul silvic, republicată, cu modificările ulterioare, a procedat la elaborarea Normelor metodologice privind constituirea şi utilizarea Fondului de ameliorare a fondului funciar cu destinaţie silvică.

Normele metodologice privind constituirea şi utilizarea Fondului de ameliorare a fondului funciar cu destinaţie silvică se aprobă potrivit art. 13 alin. (4) din Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor, prin ordin de ministru.

Constituirea și utilizarea fondului de ameliorare a fondului funciar cu destinație silvică se face în prezent în baza Ordinului ministrului mediului și pădurilor nr. 2353/2012 pentru aprobarea Normelor metodologice privind constituirea şi utilizarea Fondului de ameliorare a fondului funciar cu destinaţie silvică, publicat în Monitorul Oficial al României, Partea I, nr. 422 din 25 iulie 2012.

Prezentele Norme metodologice pentru constituirea şi utilizarea Fondului de ameliorare a fondului funciar cu destinaţie silvică, se elaborează ca urmare a modificării cadrului legal de rang superior, respectiv a modificării, completării și republicării Legii nr. 46/2008 – Codul silvic - [urmare în special a publicării Legii nr. 133/2015,](file:///C%3A%5CGeorge%202%5CLegislatie%20l%20a%2020.05.2010%5CLegislatie%20actualizata%20dupa%20Codul%20Penal%5Cdocument-view.seam%3FdocumentId%3Dnr4f6mjtgnptembrgu) a modificării și completării Legii nr. 171/2010 privind stabilirea şi sancţionarea contravenţiilor silvice, a modificării și completării Legii nr. 289/2002, privind perdelele forestiere de protecție, republicată, a publicării Legii nr. 100/2010 privind împădurirea terenurilor degradate, respectiv în scopul punerii în acord cu legislația de rang superior care nu a fost avută în vedere anterior, așa cum este cazul Ordonanţei de urgenţă nr. 85/2006, privind stabilirea modalităților de evaluare a pagubelor produse vegetației forestiere din păduri și din afara acestora, cu modificările şi completările ulterioare, ori în vederea corelării cu actele normative de același rang, așa cum este cazul Ordinului mediului, apelor și pădurilor nr. 694/2016 pentru aprobarea Metodologiei privind scoaterea definitivă, ocuparea temporară şi schimbul de terenuri şi de calcul al obligaţiilor băneşti.

Normele metodologice propuse identifică sursele de constituire și utilizare a fondului de ameliorare a fondului funciar cu destinație silvică pe baza legislației în vigoare.

Virarea şi decontarea sumelor din Fondul de ameliorare a fondului funciar cu destinaţie silvică se vor efectua în conformitate cu Ordonanța de urgență nr. 146/2002 privind formarea și utilizarea resurselor derulate prin trezoreria statului, cu modificările şi completările ulterioare.

În utilizarea Fondului de ameliorare a fondului funciar cu destinaţie silvică, Ministerul Mediului, Apelor şi Pădurilor îndeplineşte atribuţiile şi răspunderile ordonatorilor principali de credite bugetare.

Regia Naţională a Pădurilor - Romsilva şi structurile teritoriale de specialitate din subordinea autorităţii publice centrale care răspunde de silvicultură au calitatea de autoritate contractantă la proiectarea şi execuţia lucrărilor de ameliorare prin împădurire a terenurilor degradate cuprinse în perimetrele de ameliorare și repectiv la proiectarea și execuția lucrărilor de realizare a perdelelor forestiere de protecție.

Bugetul de venituri şi cheltuieli, lista obiectivelor de investiţii - obiective noi, obiective în continuare şi programul de proiectare - finanţate din Fondul de ameliorare a fondului funciar cu destinaţie silvică se întocmeşte şi se aprobă de către Ministerul Mediului, Apelor şi Pădurilor, prin direcţiile care au atribuţii în domeniu.

Documentaţiile tehnico-economice de proiectare şi execuţie a lucrărilor de ameliorare prin împădurire a terenurilor degradate și de proiectare și execuție a lucrărilor de realizare a perdelelor forestiere de protecție se avizează de către Comisia tehnico-economică a Ministerului Mediului, Apelor şi Pădurilor şi se aprobă conform reglementărilor în vigoare.

Serviciile de proiectare şi execuţie a lucrărilor din lista aprobată a obiectivelor de investiţii finanţate din Fondul de ameliorare a fondului funciar cu destinaţie silvică se realizează în conformitate cu reglementările privind achiziţiile publice.

Transmiterea sumelor din fondul de ameliorare a fondului funciar cu destinație silvică se aprobă de către Ministerul Mediului, Apelor și Pădurilor, prin direcțiile cu atribuții în domeniu, în cazul:

- sumelor reprezentând contravaloarea serviciilor ecosistemelor forestiere care se fac venit la administratorul fondului forestier proprietate publică a statului și la ocolalele silvice de regim, după caz;

- sumele reprezentând garanția și dobânzile aferente care se restituie beneficiarilor ocupării temporare a terenurilor din fondul forestier național;

- sumele care se virează ocoalelor silvice pentru aducerea terenurilorîn condițiile prevăzute în actul de aprobare;

 - sumele reprezentând contravaloarea surplusului de unități de reținere prin sechestrare – RMU care se virează proprietarilor terenurilor forestiere;

 - sumele reprezentând despăgubiri pentru pagube în păduri sau în vegetaţia forestieră pentru care nu este asigurată/nu sunt asigurate administrarea/serviciile silvice în condiţiile legii, care se virează la ocolul silvic;

 - sumele reprezentând contravaloarea materialelor lemnoase confiscate care se virează instituției din care face parte agentul constator;

- sumele reprezentand cheltuielile privind elaborarea amenajamentelor cu suprafaţa de maximum 10 ha/proprietate;

- sumele reprezentând compensaţia pentru pierderea de venit datorată proprietarilor persoane fizice sau juridice pentru suprafața ocupată efectiv prin înființarea perdelelor forestiere pe terenuri agricole.

Transmiterea sumelor din fondul de ameliorare a fondului funciar cu destinație silvică se face în baza: metodologiilor, notei/notelor, procedurilor prevăzute de legislația în vigoare ori a altor documente aprobatoare, după caz.

Pentru depunerea sumelor în fondul de ameliorare a fondului funciar cu destinație silvică autoritatea publică centrală care răspunde de silvicultură va deschide următoarele conturi:

* contul pentru depunerea taxei pentru scoaterea definitivă a terenurilor din fondul forestier național și a celorlalte taxe asimilate acesteia;
* contul pentru depunerea sumelor stabilite ca urmare a aplicării unor sancțiuni contravenționale complementare;
* contul pentru depunerea garanției pentru ocuparea temporară a terenurilor din fondul forestier național;
* contul pentru depunerea contravalorii serviciilor ecosistemelor forestiere, a contravalorii surplusului de unități de reținere prin sechestrare –RMU;
* contul pentru depunerea a despăgubirilor pentru pagube constate în păduri neadministrate sau pentru care nu sunt asigurate serviciile silvice;
* contul pentru depunerea sumelor din contravaloarea masei lemonase confiscate.

Având în vedere cele anterior menționate vă rugăm să fiţi de acord cu elaborarea proiectului de ordin pentru aprobarea Normelor metodologice privind constituirea şi utilizarea Fondului de ameliorare a fondului funciar cu destinaţie silvică.

**DIRECTOR,**

**Dănuț IACOB**